Kanggo ngenalke kopi Indonésia kanthi kualitas kang apik, Asosiasi Eksportir lan Industri Kopi Indonésia (AEKI) nate ngadani acara Kontes Kopi Indonésia (KKSI) nalika taun 2008.[3] Acara iki dianakake kanggo menehi bukti kualitas Kopi Indonésia sing pancen apik lan patut diwenehi pathokan rega dhuwur.[3] Kajaba iku Kontes Kopi iki dipangajab bisa menehi ''referensi'' utawa pengalaman kanggo mutu kopi sabanjure ing sakupenge wewengkon Indonésia.[3] Pratono ngamdharake, sasuwene iki wong – wong saka manca bisa tuku kopi Indonésia kanthi rega kang murah.[3] Amarga dhèwèké ngerti para tani bakal rugi yèn kasil kopine ora age – age payu.[3] Awit saka iku, para tani, tukang kebon, eksportir lan pamarintah kudu mbéntuk regulasi sing bisa mimpin.[3] Rega kopi kudu disarujuki bebarengan, supaya Kopi Indonésia sing duwé kualitas apik iki ora mung manut karo pepinginane investor sing duwéni dana wae.[3]